इंस्टीट्यूट ने एक छात्र को किया बाहर, वापस लेने की मांग पर अडे स्टूडेंट्स
Student Protest on expulsion of student in FTII Pune Maharashtra; पुणे के फिल्म एंड टेलीविजन इंस्टीट्यूट ऑफ इंडिया (FTII) 2020 बैच के स्टूडेंट्स सोमवार शाम से कैंपस में अनिश्चितकालीन भूख हड़ताल पर बैठे है।
पुणे के फिल्म एंड टेलीविजन इंस्टीट्यूट ऑफ इंडिया (FTII) 2020 बैच के स्टूडेंट्स सोमवार शाम से कैंपस में अनिश्चितकालीन भूख हड़ताल पर बैठे है। स्टूडेंट्स का आरोप है कि इंस्टीट्यूट ने उनके बैच के एक छात्र को बाहर कर दिया है। 
FTII स्टूडेंट्स एसोसिएशन के मुताबिक, 10 अप्रैल 2023 को उन्हें जानकारी दी गई कि 2020 बैच के 5 स्टूडेंट्स को बिना किसी पूर्व सूचना के इंस्टीट्यूट से निष्कासित कर दिया गया है। हालांकि, 5 स्टूडेंट्स में से 4 का निष्कासन बाद में रद्द कर दिया गया, लेकिन एक स्टूडेंट के खिलाफ कार्रवाई जारी रही।
स्टूडेंट एसोसिएशन ने बताया कि इंस्टीट्यूट ने निष्कासन के लिए क्रेडिट और अटेंडेंस की कमी सहित कई कारणों का हवाला दिया है। एक छात्र के निष्कासन को लेकर 2020 बैच के छात्रों ने यह घोषणा कि है कि वे तब तक क्लासेस शुरू नहीं करेंगे जब तक पांचों छात्रों का निष्कासन रद्द नहीं कर दिया जाता। 
स्टूडेंट्स के प्रोटेस्ट से जुड़ी 4 तस्वीरें देखें...
शर्तों पर 4 स्टूडेंट्स को निष्कासन किया गया रद्द
इंस्टीट्यूट ने 1 मई को इमरजेंसी एकेडमिक काउंसिल मीटिंग बुलाई थी। इसमें 4 स्टूडेंट्स को हैड ऑफ डिपार्टमेंट द्वारा दिए गए रीमिडयल असाइनमेंट और एक्सरसाइज को तय समय में पूरा करने की शर्त पर दोबारा एंट्री दी गई थी। 
वहीं, एक स्टूडेंट को अगले बैच के साथ सेकेंड समेस्टर रिपिट करने और ऐडमिशन फीस देने के लिए कहा गया था। 
स्टूडेंट्स एसोसिएशन- मेंटल हैल्थ से जुड़ी परेशानियों से जूझ रहा था निकाला गया छात्र
FTII स्टूडेंट्स एसोसिएशन ने सोमवार देर रात कहा कि निकाला गया छात्र लंबे समय से मेंटल हेल्थ से जुड़ी परेशानियों से जूझ रहा था। रिक्वेस्ट के बाद भी एडमिनिस्ट्रेशन ने उसकी परेशानी पर ध्यान नहीं दिया। ऐसे में हम मांग करते हैं कि उसे भी बिना किसी भेदभाव के अन्य चार छात्रों की शर्तों पर 2020 बैच में वापस लिया जाए।
छात्रों के प्रदर्शन से जुड़ी यह खबर भी पढ़ सकते हैं...
दिल्ली में छात्रों को पुलिस घसीटकर ले गई, UPSC स्टूडेंट्स एक्स्ट्रा अटेम्प्ट के लिए कर रहे थे प्रदर्शन
दिल्ली में UPSC एग्जाम के एक्स्ट्रा अटेम्प्ट की मांग कर रहे स्टूडेंट्स को पुलिस घसीटकर गिरफ्तार कर ले गई। मीडिया रिपोर्ट्स के मुताबिक, अपनी मांग को लेकर स्टूडेंट्स ओल्ड राजिंदर नगर इलाके में प्रदर्शन कर रहे थे। पूरी खबर पढ़ें...